	
OBRAZAC
sudjelovanja u savjetovanju o nacrtu odluke ili drugog akta 


	ODLUKA
 O NAČINU OSTVARIVANJA PRAVA PREDNOSTI PRI UPISU DJECE U DJEČJI VRTIĆ KOJEM JE OSNIVAČ GRAD SVETA NEDELJA


	Grad Sveta Nedelja

	Početak savjetovanja: 20.03.2026.
	Završetak savjetovanja: 09.04.2026.

	Naziv upravnog odjela nadležnog za izradu nacrta
	Upravni odjel za opće poslove, lokalnu i mjesnu samoupravu, društvene djelatnosti i nabavu 

	Naziv nacrta odluke ili drugog općeg akta o kojem se provodi savjetovanje
	Odluka o načinu ostvarivanja prava prednosti pri upisu djece u dječji vrtić kojem je osnivač Grad Sveta Nedelja


	Obrazloženje razloga i ciljeva koji se žele postići donošenjem akta
	Dana 13.03.2026. godine stupio je na snagu Zakon o izmjenama i dopunama Zakona o predškolskom odgoju i obrazovanju, objavljen u Narodnim novinama broj 22/26.  Navedenim Zakonom o izmjenama i dopunama  Zakona brisane su odredbe članka 20. stavka 3. Zakona o predškolskom odgoju i obrazovanju o pravu prednosti pri upisu u dječje vrtiće kojima je osnivač jedinica lokalne samouprave, djece koja do 1. travnja tekuće godine navrše četiri godine života.  Također, izmjenama i dopunama Zakona uređuje se da prednost pri upisu djece u dječji vrtić kojem je osnivač jedinica lokalne ili područne (regionalne) samouprave ili Republika Hrvatska imaju djeca roditelja invalida Domovinskoga rata, djeca iz obitelji s troje ili više djece, djeca obaju zaposlenih roditelja, djeca s teškoćama u razvoju i kroničnim bolestima koja imaju nalaz i mišljenje tijela vještačenja ili potvrdu izabranoga pedijatra ili obiteljskoga liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjega vrtića, djeca roditelja koji primaju doplatak za djecu ili roditelja korisnika zajamčene minimalne naknade. Način ostvarivanja prava prednosti pri upisu djece u dječji vrtić uređuje osnivač dječjeg vrtića svojim aktom, sukladno članku 20. stavku 4. Zakona o predškolskom odgoju i obrazovanju. Uzimajući u obzir Zakon o izmjenama i dopunama Zakona o predškolskom odgoju i obrazovanju (Narodne novine broj 22/26) i sve dosadašnje upute nadležnog Ministarstva u ovom području izrađen je prijedlog Odluke  o načinu ostvarivanja prava prednosti pri upisu djece u dječji vrtić kojem je osnivač Grad Sveta Nedelja

Nakon zaprimanja mišljenja nadležnih tijela i javnosti,  predstavničko tijelo Grada Svete Nedelje razmatra prijedlog odluke i donosi odluku o istome.
Predlagatelj je skratio rok od 30 dana za savjetovanje s zainteresiranom javnošću  na 20 dana iz razloga što je Zakon o izmjenama i dopunama Zakona  o predškolskom odgoju i obrazovanju stupio na snagu 13.03.2026. godine, a Dječji vrtić „Slavuj“ kojeg je osnivač Grad Sveta Nedelja, također,  mora uskladiti svoje opće akte novom zakonskom određenju u što skorijem roku i temeljem odluke osnivača, kako bi se upisi za sljedeću pedagošku godinu proveli sukladno Zakonu, aktima osnivača i aktima dječjeg vrtića. Upisi u dječji vrtić trebaju započeti što prije budući je procedura upisa kompleksna i dugotrajna, a uključuje provođenje upravnog postupka, donošenje rješenja, prava na žalbu, odgovora na žalbu i na kraju zaključenje ugovora. 

	Ime/naziv sudionika/ce savjetovanja koji/a daje svoje mišljenje, primjedbe i prijedloge na predloženi nacrt akta
	

	Interes, odnosno kategorija i brojnost korisnika koje predstavljate
	

	Načelni komentari na predloženi nacrt
	

	Primjedbe na pojedine članke nacrta odluke, drugog propisa ili akta s obrazloženjem

(Ako je primjedaba više, prilažu se obrascu)
	

	Ime i prezime osobe (ili osoba) koja je sastavljala primjedbe ili osobe ovlaštene za predstavljanje predstavnika zainteresirane javnosti
	

	Kontakti
	E-mail:
Telefon:

	Datum dostavljanja obrasca
	

	Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskoj stranici Grada Svete Nedelje?
	DA                                                 NE




Važna napomena:
Popunjeni obrazac s prilogom zaključno do 09.04.2026. godine dostaviti na adresu elektronske pošte:
pitanja@grad-svetanedelja.hr ili putem pošte na adresu: Grad Sveta Nedelja, Trg Ante Starčevića 5, 10 431 Sveta Nedelja, s naznakom „Primjedbe, prijedlozi i mišljenja na Odluka o načinu ostvarivanja prava prednosti pri upisu djece u dječji vrtić kojem je osnivač Grad Sveta Nedjelja.“
 
Po završetku savjetovanja, sva pristigla mišljenja bit će dostupna na internetskoj stranici Grada Svete Nedelje u sklopu Izvješća o provedenom savjetovanju. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca. Anonimni, irelevantni te uvredljivi komentari neće se objaviti.


	Sukladno odredbama članka 11. Zakona o pravu na pristup informacijama („Narodne novine“ broj 25/13 i 85/15) nakon provedenog savjetovanja sa zainteresiranom javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti zainteresiranu javnost putem svoje web stranice na kojoj će objaviti Izvješće o provedenom savjetovanju sa zainteresiranom javnošću.



